CELEX: 32010R0516
Language: hu
Date: 2010-06-15 00:00:00
Title: A Bizottság 516/2010/EU rendelete ( 2010. június 15.) takarmány-adalékanyag végleges engedélyezéséről  (EGT-vonatkozású szöveg)

16.6.2010   
            
            
               HU
            
            
               Az Európai Unió Hivatalos Lapja
            
            
               L 150/46
            
         A BIZOTTSÁG 516/2010/EU RENDELETE
   (2010. június 15.)
   takarmány-adalékanyag végleges engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és 9d. cikke (1) bekezdésére,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
   mivel:
   
               (1)
            
            
               Az 1831/2003/EK rendelet rendelkezik a takarmány-adalékanyagok engedélyezéséről.
            
         
               (2)
            
            
               Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/2003/EK rendelet alkalmazásának időpontját megelőzően a 70/524/EGK irányelvvel összhangban benyújtott engedélykérelmekre.
            
         
               (3)
            
            
               Az e rendelet mellékletében szereplő adalékanyagra vonatkozó engedélykérelmet az 1831/2003/EK rendelet alkalmazásának időpontja előtt nyújtották be.
            
         
               (4)
            
            
               Az engedélykérelemre vonatkozó, a 70/524/EGK irányelv 4. cikkének (4) bekezdése szerinti első észrevételeket az 1831/2003/EK rendelet alkalmazásának időpontja előtt továbbították a Bizottságnak. Ezért e kérelmet továbbra is a 70/524/EGK irányelv 4. cikkével összhangban kell kezelni.
            
         
               (5)
            
            
               Az Aspergillus aculeatus (CBS 589.94) által termelt endo-1,3(4)-béta-glükanáz, a Trichoderma longibrachiatum (CBS 592.94) által termelt endo-1,4-béta-glükanáz, a Bacillus amyloliquefaciens (DSM 9553) által termelt alfa-amiláz és a Trichoderma viride (NIBH FERM BP 4842) által termelt endo-1,4-béta-xilanáz enzimkészítmény alkalmazását az 1458/2005/EK bizottsági rendelet (3) átmenetileg engedélyezte tojótyúkoknál. Brojlercsirkéknél való alkalmazását a 358/2005/EK bizottsági rendelet (4), brojlerpulykáknál való alkalmazását az 1284/2006/EK bizottsági rendelet (5) engedélyezte határozatlan időre.
            
         
               (6)
            
            
               Az enzimkészítmény tojótyúkoknál határozatlan időre történő alkalmazására vonatkozó engedélykérelem alátámasztása céljából új adatokat nyújtottak be a Bizottsághoz.
            
         
               (7)
            
            
               Az értékelés azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesülnek. Ennek megfelelően az enzimkészítmény az e rendelet mellékletében leírtak szerinti használatát határozatlan időre engedélyezni kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az „enzimek” csoportjába tartozó, a mellékletben meghatározott készítmény takarmány-adalékanyagként való felhasználása határozatlan időre engedélyezett az említett mellékletben megállapított feltételek szerint.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2010. június 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 270., 1970.12.14., 1. o.
   
      (2)  HL L 268., 2003.10.18., 29. o.
   
      (3)  HL L 233., 2005.9.9., 3. o.
   
      (4)  HL L 57., 2005.3.3., 3. o.
   
      (5)  HL L 235., 2006.8.30., 3. o.
   
      MELLÉKLET
      
                  EK-szám
               
               
                  Adalékanyag
               
               
                  Vegyi képlet, leírás
               
               
                  Állatfaj vagy -kategória
               
               
                  Felső korhatár
               
               
                  Legkisebb megengedhető tartalom
               
               
                  Legnagyobb megengedhető tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg a teljes takarmányban
               
            
                  
                     Enzimek
                  
               
            
                  E 1621
               
               
                  Endo-1,3(4)-béta-glükanáz
                  EC 3.2.1.6
                  Endo-1,4-béta-glükanáz
                  EC 3.2.1.4
                  Alfa-amiláz
                  EC 3.2.1.1
                  Endo-1,4-béta-xilanáz
                  EC 3.2.1.8
               
               
                  
                               
                           
                           
                              az Aspergillus aculeatus által termelt endo-1,3(4)-béta-glükanáz-készítmény,
                              (CBS 589.94)
                           
                        
                               
                           
                           
                              a Trichoderma longibrachiatum által termelt endo-1,4-béta-glükanáz-készítmény,
                              (CBS 592.94)
                           
                        
                               
                           
                           
                              a Bacillus amyloliquefaciens által termelt alfa-amiláz és
                              (DSM 9553)
                           
                        
                               
                           
                           
                              a Trichoderma viride által termelt endo-1,4-béta-xilanáz,
                              (NIBH FERM BP4842)
                              melyeknek legkisebb aktivitása:
                              
                                           
                                       
                                       
                                          endo-1,3(4)-béta-glükanáz: 10 000 U (1)/g,
                                       
                                    
                                           
                                       
                                       
                                          endo-1,4-béta-glükanáz: 120 000 U (2)/g,
                                       
                                    
                                           
                                       
                                       
                                          alfa-amiláz: 400 U (3)/g,
                                       
                                    
                                           
                                       
                                       
                                          endo-1,4-béta-xilanáz: 210 000 U (4)/g,
                                       
                                    
                        
               
                  tojótyúk
               
               
                  —
               
               
                  endo-1,3(4)-béta-glükanáz:
                  500 U
               
               
                   
               
               
                  
                              1.
                           
                           
                              Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                           
                        
                              2.
                           
                           
                              Ajánlott adagolás a teljes értékű takarmányban kilogrammonként:
                              
                                           
                                       
                                       
                                          endo-1,3(4)-béta-glükanáz: 500–1 500 U
                                       
                                    
                                           
                                       
                                       
                                          endo-1,4-béta-glükanáz: 6 000–18 000 U
                                       
                                    
                                           
                                       
                                       
                                          alfa-amiláz: 20–60 U
                                       
                                    
                                           
                                       
                                       
                                          endo-1,4-béta-xilanáz: 10 500–31 500 U
                                       
                                    
                        
                              3.
                           
                           
                              Nem keményítőalapú poliszacharidokban (főként béta-glükánokban és arabinoxilánokban) gazdag összetett takarmányokban való alkalmazásra, pl. azokban, amelyek több mint 30–50 % búzát tartalmaznak.
                           
                        
               
                  Határozatlan időre
               
            
                  endo-1,4-béta-glükanáz:
                  6 000 U
               
            
                  alfa-amiláz:
                  20 U
               
            
                  endo-1,4-béta-xilanáz
                  10 500 U
               
            
         (1)  1 U az az enzimmennyiség, amely árpa-bétaglukánból 7,5 pH-nál és 30 °C-on percenként 0,0056 mikromol redukálócukrot (glükózegyenértéket) szabadít fel.
      
         (2)  1 U az az enzimmennyiség, amely karboximetil-cellulózból 4,8 pH-nál és 50 °C-on percenként 0,0056 mikromol redukálócukrot (glükózegyenértéket) szabadít fel.
      
         (3)  1 U az az enzimmennyiség, amely percenként 1 mikromol glükozidkötést hidrolizál vízben nem oldódó keresztkötésű keményítőpolimerből 7,5 pH-nál és 37 °C-on.
      
         (4)  1 U az az enzimmennyiség, amely nyírfa-xilánból 5,3 pH-nál és 50 °C-on percenként 0,0067 mikromol redukálócukrot (xilóz-egyenértéket) szabadít fel.